23/08/2010 | Administración LocalMunicipal
Noia
Secretaría
Anuncio de rectificación de erro detectado nas bases do procedemento de selección número 16/09-SPLT para a provisión temporal dun posto de traballo de auxiliar de axuda no fogar

Por Resolución da Concelleira Delegada de Persoal número 1.425/2010 de data 5 de abril, apróbanse as bases que rexerán o procedemento de selección número 16/09- SPLT, para a provisión temporal dun posto de traballo de auxiliar de axuda no fogar do Concello de Noia, mediante o sistema de concurso de valoración de méritos. O anuncio da convocatoria foi publicado no Taboleiro de Anuncios do Concello a partir do día 9 de abril de 2010 e no BOP número 67 do 13 de abril. Consonte o sinalado no artigo 35 do Real Decreto Lexislativo 1/2008, de 13 de marzo polo que se aproba o Texto Refundido da Lei de Función Pública de Galicia, e modificado pola Lei 2/2009 de 23 de xuño, nas probas selectivas que se realicen para o acceso ás prazas das entidades locais de Galicia, incluirase un exame de galego, salvo para aqueles que acrediten o coñecemento da lingua galega conforme a normativa vixente. As bases das convocatorias dos procesos selectivo, establecerán o carácter e valoración deste exame. En data 23 de xuño de 2010 (rexistro de entrada número 7.513), por dona Julia Encarnacion Shoaib Urtaran, presentase escrito de alegacións, a vista do que se detecta a existencia dun erro nas mentadas bases de selección, ó terse omitido nas mesmas a inclusión dun exame de galego o carácter e valoración do mesmo. En data 15 de xullo de 2010 (rexistro de entrada número 8.446) polo Xulgado Contencioso Administrativo número 2 da Coruña, notificase a este Concello a admisión da demanda interposta por dona Julia Encarnacion Shoaib Urtaran, contra a Resolución da Concelleira Delegada de Persoal número 1.425/2010, non constando a suspensión do procedemento. O artigo 105.2 da Lei 30/1992, de 26 de novembro de Réxime Xurídico e Procedemento Administrativo Común, sinala que as Administracións Públicas poderán rectificar en calquera momento, de oficio ou a instancia de parte os erros materiais, de feito ou aritméticos existentes nos seus actos. A vista do exposto, advertido o erro por omisión, nas base que rexerán o procedemento de selección número 16/09- SPLT, para a provisión temporal dun posto de traballo de auxiliar de axuda no fogar do Concello de Noia, mediante o sistema de concurso de valoración de méritos, publicadas no Boletín Oficial da provincia de data 9 de abril de 2010; debe procederse e a corrección do mesmo, asi na base 4. d) onde di “Estar en posesión do certificado de lingua galega 3 ( Celga 3) ou equivalente” debe dicir “Estar en posesión do certificado de lingua galega 3 ( Celga 3) ou equivalente ou superar as probas de coñecemento descritas na base 9. bis”, debendo engadirse, trala base 9 e inmediatamente antes da base 10, o seguinte: Para o caso de non acreditar estar en posesión do certificado de lingua galega 3 ( Celga 3) ou equivalente, as/os participantes deberán superar unha proba de coñecemento da lingua galega dirixida á comprobación, por parte do tribunal, de que comprenden, falan e escriben o galego, someténdoos á proba ou probas que consideren mais axeitadas, cualificandose esta proba de apto ou non apto” Para dar cumprimento os principios constitucionais, recollidos no artigo 23.2, de igualdade, mérito e capacidade así como o principio de publicidade e concorrencia no acceso o emprego público dos artigos 91.2 da Lei Reguladora das Bases de Réxime Local e do 55 do Estatuto do Empregado Público, procede retrotraer o presente procedemento o momento de aprobación das bases procedéndose a apertura dun novo prazo de de presentación de instancias consonte o sinalado na base 5. A vista do artigo 35.1. f) da Lei de Réxime Xurídico e Procedemento Administrativo Común, os aspirantes que presentaran no Concello, no anterior período de presentación de instancias, a solicitude de participación e a documentación acreditativa dos méritos avaliables, non terá que volver a aportala téndose por presentada, debendo unicamente aportar a documentación acreditativa dos posibles méritos avaliables que puideron xeral o seu favor neste período e ata o remate do novo prazo de presentación de instancias. O artigo 21.1. g. e h. da Lei 7/1985, de 2 de abril, reguladora das bases de réxime local, e o 24. d. do TRRL atribúen ao Alcalde as competencias en materia de persoal e por Resolución do Alcalde número 859/2010, do 1 de marzo, delégase na concelleira dona Alicia Pombo Alcalde as competencias en materia de persoal descritas nos apartados g) e h) do artigo 21.1 da LRBRL. A vista do anteriormente exposto resolvo, RESOLVO: Primeiro. Avocar as competencias delegadas na concelleira dona Alicia Pombo Alcalde, unicamente para a tramitación do presente expediente de selección, notificando este acordo a concelleira. Segundo. Rectificar o erro detectado nas bases que rexerán o procedemento de selección número 16/09- SPLT, para a provisión temporal dun posto de traballo de auxiliar de axuda no fogar do Concello de Noia, mediante o sistema de concurso de valoración de méritos, publicadas no Boletín Oficial da provincia de data 9 de abril de 2010, así na base 4. d) onde di “Estar en posesión do certificado de lingua galega 3 ( Celga 3) ou equivalente” debe decir “Estar en posesión do certificado de lingua galega 3 ( Celga 3) ou equivalente ou superar as probas de coñecemento descritas na base 9. bis”, debendo engadirse, trala base 9 e inmediatamente antes da base 10, o seguinte: Para o caso de non acreditar estar en posesión do certificado de lingua galega 3 ( Celga 3) ou equivalente, as/os participantes deberán superar unha proba de coñecemento da lingua galega dirixida á comprobación, por parte do tribunal, de que comprenden, falan e escriben o galego, someténdoos á proba ou probas que consideren mais axeitadas, cualificandose esta proba de apto ou non apto” Terceiro. Retrotraer o procedemento, o momento de aprobación das bases procedéndose a apertura dun novo prazo de de presentación de instancias consonte o sinalado na base 5. Cuarto. Dar traslado da presente resolución os interesados. Os aspirantes que presentaran no Concello, no anterior período de presentación de instancias, a solicitude de participación e a documentación acreditativa dos méritos avaliables, non terá que volver a aportala téndose por presentada, debendo unicamente aportar a documentación acreditativa dos posibles méritos avaliables que puideron xeral o seu favor neste período e ata o remate do novo prazo de presentación de instancias. Quinto. Publicar, mediante anuncio a presente resolución no BOP e no Taboleiro de Edictos da Casa do Concello Sexto. Dar traslado da presente resolución ao Comité de Empresa deste Concello, á Intervención Municipal, a todos os membros do Tribunal cualificador nomeado, entregar copia o rexistro para entregarlla os posibles interesados xunto coas xunto cunha copia das bases aprobadas e a concellería competente en materia de seguridade e dar conta ó Pleno na primeira sesión ordinaria que se convoque. Sétimo. Dar traslado da presente resolución ó Xulgado Contencioso Administrativo número 2 da Coruña. Oitavo. Contra a presente resolución que pon fin á vía administrativa poderase interpoñer, potestativamente, recurso de reposición ante o mesmo órgano que o ditou, no prazo dun mes contado a partir do día seguinte ó da súa data ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. Noia, 10 de agosto de 2010. O alcalde, Ante min, A secretaria. Asdo. Rafael García Guerrero. Asdo. Raquel B. Bahillo Varela.